EkBass/fiwiki-20250220-pages-articles huggingface dataset:
The Union

The Union (alias U.P. Y.O.U.R.S.: Union of People You OUghtta Respect, Son) oli stable World Wrestling Federationissa. Se muodostui entisistä Corporationin jäsenistä: Ken Shamrock, Test, Big Show ja johtaja, Mick Foley. == Historia == Ryhmän jäsenet yhdistivät voimansa, koska he kokivat, että Corporation oli kohdellut heitä epäoikeudenmukaisesti siitä lähtien, kun Shane McMahon oli syrjäyttänyt sen johdosta isänsä, WWF:n omistajan Vince McMahonin. Ryhmä perustettiin 3. toukokuuta 1999: neljä päivää sen jälkeen, kun The Undertakerin Ministry of Darkness ja Shane McMahonin Corporation olivat yhdistäneet voimansa muodostaen Corporate Ministryn. Taisteluissa Corporate Ministryä vastaan Unionia johti syrjäytetty johtaja Vince McMahon, ja eräät WWF:n painijat sekä WWF:n komissaari Shawn Michaels auttoivat silloin tällöin. Kaikki he olivat entisiä Corporationin jäseniä. Over the Edge -tapahtumassa Union voitti Corporate Ministryn edustaman joukkueen kahdeksan miehen tag team -ottelussa. Mick Foley otti monia lekan iskuja polveensa Triple H:lta 31. toukokuuta 1999 ja joutui sairauslomalle. Oikeasti häntä odotti polvileikkaus. Hän paini seuraavan kerran elokuussa 1999. Seuraavalla viikolla Vince McMahon paljastui Ministry of Darknessin ja myöhemmin Corporate Ministryn komentajaksi. Foleyn oltua sairauslomalla ja vihollisryhmän kehityttyä eri ryhmäksi Union alkoi hiljalleen hajota. == Lähteet == * Foley, Mick. Foley is Good: And the Real World is Faker than Wrestling. ReganBooks. pp. 177. ISBN 0060393009. Luokka:Showpaini
Suðurnes

Suðurnes on yksi Islannin kahdeksasta alueesta. Se sijaitsee Islannin lounaisosassa ja on pinta-alaltaan maan pienin alue (829 km2). Alueen väkiluku oli vuonna 2010 yhteensä noin 21 000 ja sen suurin kaupunki on noin 14 000 asukkaan Keflavík. Alueella sijaitsee Keflavíkin kansainvälinen lentoasema, joka on maan tärkein lentoasema. == Alueen kunnat == Kunta Pinta-ala (km²) Väkiluku (2021) Väestötiheys (as/km²) Grindavíkurbær 424,6 3 539 8,3 Reykjanesbær 144,5 19 676 136,2 Suðurnesjabær 82,5 3 649 44,3 Vogar 164,6 1 331 8,1 Lähde: == Lähteet == == Aiheesta muualla == Luokka:Islannin alueet
Vesturland

Vesturland on yksi Islannin kahdeksasta alueesta. Se sijaitsee Islannin luoteisosassa ja on pinta-alaltaan 9 554 neliökilometriä. Alueen väkiluku oli vuonna 2010 yhteensä noin 14 000 ja sen suurin kaupunki on noin 6 500 asukkaan Akranes. == Alueen kunnat == Kunta Pinta-ala (km²) Väkiluku (2021) Väestötiheys (as/km²) Akranes 8,6 7 697 899,5 Borgarbyggð 4 927 3 758 0,8 Dalabyggð 2 427 620 0,3 Eyja- og Miklaholtshreppur 383,5 119 0,3 Grundarfjarðarbær 149,1 862 5,8 Helgafellssveit 242,9 66 0,3 Hvalfjarðarsveit 481,0 647 1,3 Skorradalshreppur 215,8 66 0,3 Snæfellsbær 682,0 1 679 2,5 Stykkishólmur 10,5 1 196 113,6 Lähde: == Lähteet == == Aiheesta muualla == Luokka:Islannin alueet
Juan Muñoz

Juan Muñoz voi tarkoittaa seuraavia henkilöitä: *Juan Muñoz, chileläinen jalkapalloilija *Juan Muñoz, espanjalainen jääkiekkoilija *Juan Muñoz, espanjalainen kuvanveistäjä *Juan Muñoz, espanjalainen kitaristi *Juan Carlos Muñoz, argentiinalainen jalkapalloilija
Walter E. Collinge

Walter Edward Collinge (1867 Huddersfield, Yhdistynyt kuningaskunta – 24. marraskuuta 1947 York) oli brittiläinen eläintieteilijä. Collingen tutkimuksen pääkohteina olivat hyönteiset ja nilviäiset. Hän tutki myös lintuja, joista hän julkaisi joitakin artikkeleita, ja kirjan The food of some British wild birds (York, 1924/1927). Vuonna 1931 hän julkaisi tutkielman ruisrääkän ravinnostaThe Auk , ja 1918 artikkelin varpuspöllön ravinnosta. Collinge oli oppiarvoltaan filosofian tohtori. 1890-luvulla hän toimi eläintieteen ja vertailevan anatomian apulaisopettajana Birminghamin Mason Collegessa, ja myöhemmin Yorkshiren museossa. == Lähteet == *Proceedings of the Malacological Society 336 *Simple curiosity ; letters from George Gaylord Simpson to his family, 1921-1970 ===Viitteet=== Luokka:Brittiläiset eläintieteilijät Luokka:Brittiläiset ornitologit Luokka:Vuonna 1867 syntyneet Luokka:Vuonna 1947 kuolleet
KuaFu

Kuafu (夸父計劃|s=夸父计划 Kuāfù Jìhuà) on Kiinan kansantasavallan aurinkoa tutkiva avaruuslento, joka vuonna 2010 on esisuunnitteluvaiheessa. Hanke ideoitiin vuonna 2003, jolloin se kattoi useita avaruusaluksia. Nykyisessä missiossa on yksi L1-pisteessä sijaitseva avaruusalus. http://scitech.people.com.cn/GB/4626302.html 我国目光超越月球 "夸父计划"雄心勃勃 publisher=人民网 Scitech.people.com.cn. 25.7.2006 On arveltu, että missio tekisi yhteistyötä kanadalaisen PCW-mission kanssa, joka sekin on esisuunnitteluvaiheessa. ==Lähteet== Luokka:Avaruusalukset Luokka:Kiinan avaruustoiminta
Lehmä (elokuva)

Lehmä () on Dariush Mehrjuin ohjaama, tuottama ja käsikirjoittama iranilainen elokuva vuodelta 1969. Elokuva oli Iranin valtion rahoittama, mutta se joutui maassa esityskieltoon johtuen synkästä maaseutuelämän kuvauksesta. Vuonna 1971 elokuva salakuljetettiin Venetsian elokuvajuhlille, jossa se esitettiin tapahtuman alkuperäisen ohjelman ulkopuolella ja ilman tekstitystä. Elokuva sai elokuvajuhlien kriitikkopalkinnon. Myöhemmin elokuva on valittu parhaaksi iranilaiseksi elokuvaksi useissa iranilaisten kriitikoiden järjestämissä äänestyksissä. Ezzatolah Entezamin näyttelemä Mashd Hassan omistaa kylän ainoan lehmän. Lehmä kuolee ja kyläläiset päättävät valehdella tapahtuneesta, sillä he pelkäävät tiedon lehmän kuolemasta musertavan Hassanin. Hassan alkaa harhailla ja uskoo lopulta itse olevansa oma lehmänsä. == Lähteet == Luokka:Iranilaiset draamaelokuvat Luokka:Vuoden 1969 elokuvat Luokka:Mustavalkoelokuvat
Pasqual Maragall

Pasqual Maragall i Mira (s. 13. tammikuuta 1941 Barcelona, Katalonia) on katalonialainen poliitikko. Hän on ollut Barcelonan pormestari vuosina 1982–1997 ja Katalonian itsehallintoalueen puheenjohtaja vuosina 2003–2006. Maragall toimi myös Katalonian sosialistisen työväenpuolueen puheenjohtajana 2000–2007. Maragall opiskeli lakia ja kauppatieteitä Barcelonan yliopistossa, ja väitteli taloustieteen tohtoriksi vuonna 1979. == Lähteet == Luokka:Katalonian aluejohtajat Luokka:Espanjan puolueiden puheenjohtajat Luokka:Barcelonan pormestarit Luokka:Vuonna 1941 syntyneet Luokka:Elävät henkilöt
Helge Saarinen

Helge Mikael Saarinen (28. syyskuuta 1921 Turku – 17. elokuuta 2004 Turku)Turun ja Kaarinan seurakuntayhtymä, Hauta: Helge Mikael Saarinen, Turun päähautausmaa, hautatunnus 01U.01.4L.14.10, viitattu 2021-06-11 oli suomalainen jalkapalloilija. Laitahyökkääjänä pelannut Saarinen edusti urallaan Maarian Kisa-Veikkoja 1943–1944 ja Turun Palloseuraa 1944–1953. Hän voitti TPS:ssa Suomen mestaruuden 1949. Kaikkiaan Saarinen pelasi 11 kauden aikana 134 mestaruussarjan ottelua, joissa hän teki 57 maalia. Saarinen pelasi Suomen maajoukkueessa yhden maaottelun 1949. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1921 syntyneet Luokka:Vuonna 2004 kuolleet
Ahmad Shafiq

Ahmad Muhammad Shafiq (usein myös Shafik, ) (s. marraskuu 1941 Kairo) on egyptiläinen ilmailumarsalkka ja lyhytaikainen Egyptin pääministeri. Egyptin presidentti Hosni Mubarak nimitti Shafiqin hallitustunnustelijaksi 29. tammikuuta 2011 Ahmad Nazifin johtaman hallituksen erottua aiemmin samana päivänä laajojen mielenosoitusten seurauksena. Mubarak joutui itse eroamaan 11. helmikuuta ja jätti vallan armeijalle. Tämän jälkeen mielenosoittajat jatkoivat hallituksen eron vaatimista. Ahmad Shafiq erosi 3. maaliskuuta 2011. Armeijan sivusto ilmoitti uudeksi pääministeriksi nimitetyn liikenneministeri Essam Sharafin.Egypts prime minister resigns. The Telegraph 3.3.2011 Shafiq valmistui ilmasotakoulusta 1961.Air Marshal Ahmed Mohamed Shafik, cv Hän työskenteli Egyptin ilmavoimissa taistelulentäjänä. Huhtikuussa 1996 Shafiq ylennettiin komentajaksi ja syyskuussa 2002 hänet nimitettiin Egyptin ilmailuministeriksi. Ilmasotakoulusta valmistumisen jälkeen Shafiq on hankkinut sotatieteen maisterin tutkinnon ja filosofian tohtorin tutkinnon väitöskirjallaan avaruuden kansallisesta strategiasta. Shafiq pyrki Egyptin presidentiksi vuoden 2012 presidentinvaaleissa. Hän sai vaalin ensimmäisellä kierroksella 24,3 prosenttia äänistä ja oli ehdokkaana vaalin toisella kierroksella muslimiveljeskunnan Mohamed Mursia vastaan. Mursi voitti toisen kierroksen. Shafiq muutti Arabiemiraatteihin Abu Dhabiin, jossa hän asui siihen asti, kunnes hänet siepattiin joulukuussa 2017 Egyptiin. Hän oli ilmoittanut ryhtyvänsä ehdokkaaksi Egyptin presidentinvaaleissa huhtikuussa 2018. == Lähteet == Luokka:Egyptin pääministerit Luokka:Egyptiläiset marsalkat Luokka:Vuonna 1941 syntyneet Luokka:Elävät henkilöt
Ashi

Ashi on kraatterijärvi Kanagawan prefektuurissa Japanissa. Se sijaitsee Fuji- Hakone-Izu kansallispuistossa ja sieltä on näkymä Fujivuorelle.Aamulehti sivu B25, 25.1.2011 Koska järvi sijaitsee tuliperäisellä seudulla, siellä on myös onsen-kylpylöitä. == Lähteet == Luokka:Japanin järvet Luokka:Kanagawan prefektuuri
Jorma Saarinen

Jorma Saarinen (19. toukokuuta 1929 Jyväskylä – 6. joulukuuta 1950 Mustasaari) oli suomalainen jalkapalloilija. Välihyökkääjänä pelannut Saarinen edusti urallaan 1946–1950 Vaasan Palloseuraa. Hän voitti seurassa Suomen mestaruuden 1948. Kaikkiaan Saarinen pelasi viiden kauden aikana 68 mestaruussarjan ottelua, joissa hän teki 52 maalia. Kaudella 1950 Saarinen oli mestaruussarjan paras maalintekijä 15 maalillaan yhdessä Yrjö Asikaisen kanssa. Saarinen edusti myös Suomen maajoukkuetta yhdessä maaottelussa 1948. Saarinen kuoli auto-onnettomuudessa 6. joulukuuta 1950. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Liikenneonnettomuudessa kuolleet Luokka:Vuonna 1929 syntyneet Luokka:Vuonna 1950 kuolleet
Heini Tola

Heini Tola (s. 1953 Tampere) on teatterinjohtaja. Vuosina 2004–2019 hän johti Teatteri Avoimia Ovia, joka toimii Helsingin keskustassa. Vuoden teatteriksi 2009 valitun teatterin perusti Liisi Tandefelt vuonna 1998. Sitä ennen hän työskenteli teattereissa eri puolilla Suomea. Hänen puolisonsa oli lavastaja Måns Hedström, joka työskenteli samassa teatterissa. Hedström kuoli yllättäen 2005, vuoden kuluttua siitä kun pariskunta aloitti Avoimissa Ovissa. Tola on valmistunut filosofian kandidaatiksi. Hän työskenteli Lahden kaupunginteatterissa 1984–1990 ja sen jälkeen vapaana ohjaajana. Hän on myös dramatisoinut ja kirjoittanut näytelmiä, esimerkiksi Fredrika R. jonka hän kirjoitti yhdessä Anneli Kannon kanssa. Tola toimi suositussa Kake Singers -yhtyeessä vuosina 1978–1979. == Palkinnot ja tunnustukset== * Minna Canthin seuran kulttuuripalkinto, 2012http://www.nimikot.fi/?x103997=226013 ==Lähteet== * Teatterinjohtaja pöllyttää kipsipäitä. Säde Nenonen. Helsingin Sanomat 5. tammikuuta 2011 * ===Viitteet=== Luokka:Suomalaiset teatterinjohtajat Luokka:Suomalaiset teatteriohjaajat Luokka:Vuonna 1953 syntyneet Luokka:Elävät henkilöt
Sulo Saario

Sulo Ilmari Saario (19. huhtikuuta 1906 – 10. lokakuuta 1985Hietaniemen hautausmaa, kortteli U1, rivi 12, hauta 279) oli suomalainen jalkapalloilija. Hyökkääjänä pelannut Saario edusti urallaan Helsingin Palloseuraa 1926–1931. Hän voitti seurassa Suomen mestaruuden 1926, 1927 ja 1929. Kaikkiaan Saario pelasi kahden kauden aikana yhdeksän mestaruussarjan ottelua, joissa hän teki kolme maalia. Saario pelasi Suomen maajoukkueessa vuosina 1926–1930 yhdeksän maaottelua, joissa hän teki kolme maalia. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1906 syntyneet Luokka:Vuonna 1985 kuolleet
Punasimppu

Punasimppu eli kauppanimeltään puna-ahven (Sebastes norvegicus) vanh. (Sebastes marinus) on punaoranssi merikala.Nimen "Punasimppu" lähde: Varjo, Koli & Dahlström: Maailman kalojen nimetNimen "Puna-ahven" lähde:Kalalajien nimikkeet Suomen Kalakauppiasliitto Punasimppuja elää Pohjois-Atlantilla sekä Euroopan että Amerikan rannikoilla 100–1000 metrin syvyydessä. Nuoret yksilöt pysyttelevät usein vuonoissa ja merenlahdissa. Se kasvaa tyypillisesti 35–40 cm pitkäksi, suurimmat tavatut yksilöt ovat olleet metrin mittaisia. Golden Redfish Iceland Fisheries Punasimppu on Islannin tärkeimpiä saaliskaloja. Vuonna 2009 sitä pyydystettiin 39 000 tonnia. == Lähteet == == Aiheesta muualla == * Punasimpun ravintosisältö Luokka:Korusimput
Eero Saarnio

Eero Voldemar Saarnio (18. huhtikuuta 1926 – 7. huhtikuuta 2006)Kotka-Kymin seurakunta, Saarnio Eero Voldemar, Parikan hautausmaan uurnalehto, Kotka, viitattu 18.4.2022 oli suomalainen jalkapalloilija.Urheilumme Kasvot Osa 3, Saarnio, Eero Valdemar, sivu 260, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Puolustajana pelannut Saarnio edusti urallaan Kotkan Työväen Palloilijoita 1946–1950. Kaikkiaan hän pelasi kolmen kauden aikana 52 mestaruussarjan ottelua, joissa hän teki neljä maalia. Saarnio edusti Suomen maajoukkuetta vuosina 1946–1949 seitsemässä maaottelussa. Saarnion pelaajaura loppui vakavaan selkävammaan syksyllä 1950. Myöhemmin hän toimi muun muassa kenttävahtimestarina. Saarnio voitti KTP:n joukkueessa kaksi TUL:n mestaruutta. Saarniolle on myönnetty TUL:n kultainen mestarimerkki. == Lähteet == Luokka:Suomalaiset jalkapalloilijat Luokka:Vuonna 1926 syntyneet Luokka:Vuonna 2006 kuolleet
João Figueiredo

João Baptista de Oliveira Figueiredo (15. tammikuuta 1918 – 24. joulukuuta 1999) oli brasilialainen kenraali ja poliitikko. Hän toimi Brasilian presidenttinä vuosina 1979–1985. Figueiredo toimi myös salaisen palvelun johtajana. == Lähteet == == Aiheesta muualla == Luokka:Brasilian presidentit Luokka:Vuonna 1918 syntyneet Luokka:Vuonna 1999 kuolleet
Jarva

Jarva on suomalainen sukunimi, joka on muun muassa seuraavilla henkilöillä: * Fjalar Jarva (1910–1978), poliisijohtaja ja hallitusneuvos. * Kimmo Jarva (s. 1969), kaupunginjohtaja. * Marisanna Jarva (o.s. Pyykkönen, s. 1981), Keskustan kansanedustaja. * Risto Jarva (1934–1977), elokuvaohjaaja. * Sari Sirkkiä-Jarva (nyk. Sirkkiä), urheilutoimittaja. * Taneli Jarva (s. 1975), rock-muusikko.
Lila Downs

Ana Lila Downs Sánchez (s. 9. syyskuuta 1968 Tlaxiaco, Oaxaca, Meksiko) on meksikolainen laulaja ja lauluntekijä, joka laulaa useilla kielillä, lähinnä espanjaksi ja englanniksi. ==Diskografia== * 1994 - Ofrenda * 1996 - Azuláo. En vivo con Lila Downs * 1999 - La Sandunga * 1999 - Trazos * 2000 - Árbol de la vida * 2001 - La Línea * 2004 - Una sangre * 2006 - La Cantina * 2007 - Lotería Cantada (DVD) * 2008 - The Very Best Of Lila Downs (El Alma De Lila Downs) (CD+DVD) * 2009 - Ojo de Culebra * 2010 - Lila Downs y La Misteriosa "En París Live à Fip" * 2010 - Chacala (internet) ==Aiheesta muualla== * Viralliset verkkosivut * Luokka:Meksikolaiset laulajat Luokka:Vuonna 1968 syntyneet Luokka:Elävät henkilöt
Erkki Teikari

Erkki Teikari (s. 9. heinäkuuta 1941 Oulu) on suomalainen toimittaja. Teikari työskenteli pitkään Satakunnan Kansassa. Hän toimi vuodesta 1982 vuoteen 2002, jolloin jäi eläkkeelle, lehden vastaavana päätoimittajana, mitä ennen hän toimi vuosina 1973–1976 ja 1977–1981 lehden toisena päätoimittajana. Vuosina 1976–1977 hän toimi sanomalehti Kalevan päätoimittajana. Teikari on palkittu toimittajanurastaan muun muassa valtion journalistipalkinnolla, Päätoimittajien yhdistyksen journalistipalkinnolla ja Suomalaisen Sanomalehtimiesliiton Olli-palkinnolla vuonna 2003. Teikari on koulutukseltaan yhteiskuntatieteiden tohtori, joksi hän valmistui vuonna 1973 Tampereen yliopistosta. Hänen väitöskirjansa aiheena oli puolueiden päälehtien ulkopoliittinen suunta vuosina 1933–1944. Yhteiskuntatieteiden kandidaatiksi hän oli valmistunut vuonna 1964 ja lisensiaatiksi vuonna 1967. Ennen uraansa Satakunnan Kansassa Teikari työskenteli Tampereen yliopistossa ja sen edeltäjässä Yhteiskunnallisessa Korkeakoulussa muun muassa lehdistöopin lehtorina. Hän on toiminut myös Jyväskylän yliopiston journalistiikan ja Tampereen yliopiston tiedotusopin dosenttina. Teikarin luottamustehtäviä ovat olleet muun muassa STT:n hallituksen, Päätoimittajien yhdistyksen ja Sanomalehtien Liiton toimitusjaoston puheenjohtajuudet. == Lähteet == Luokka:Suomalaiset päätoimittajat Luokka:Vuonna 1941 syntyneet Luokka:Elävät henkilöt
Javi López

Javier "Javi" López Rodríguez (s. 21. tammikuuta 1986 Osuna, Espanja) on espanjalainen jalkapalloilija. Hän on pelipaikaltaan keskikenttäpelaaja. Hän edustaa australialaisseura Adelaide Unitedia. Hän pelasi kymmenen kautta Espanjan Primera Divisiónissa Espanyolin joukkueessa. == Seurajoukkueura == López on sevillalaisseura Betisin kasvatti, josta hän siirtyi vuonna 2007 Espanyolin organisaatioon. Hän teki ensiesiintymisensä katalonialaisseuran edustusjoukkueessa 4. lokakuuta 2009 ottelussa Villarrealia vastaan. Hän pelasi kuitenkin suurimman osan kaudesta 2009–2010 seuran reservijoukkueessa. == Aiheesta muualla == * Javi Lópezin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1986 syntyneet Luokka:Elävät henkilöt
Iirinpunaviuhka

Iirinpunaviuhka eli irlanninsammal (Chondrus crispus) on meressä elävä punalevälaji. Sen limaiset, violetinruskeat kasvustot heiluvat aaltojen mukana. Ne voivat kasvaa 15 cm pitkiksi, ja ovat monikertaisesti haaraantuneita. Haaraosien leveys vaihtelee suuresti. Irlanninsammalta kasvaa Atlantin rannikoilla kivien päällä matalassa vedessä. Levästä saadaan karrageeniksi kutsuttua polysakkaridia, jota käytetään hyytelöinti- ja sakeuttamisaineena.Chondrus crispus The Seaweed Site: information on marine algae Sitä merkitään lisäaineena E-koodilla E407 ja käytetään esimerkiksi hammastahnoissa, makeisissa, kastikkeissa ja lääke- ja kosmetiikkavalmisteissa. Levää myös viljellään karrageenin tuotantoa varten.Leväperäinen hyydyte Tieteen kuvalehti == Lähteet == == Aiheesta muualla == * Suomen Lajitietokeskus: Iirinpunaviuhka (Chondrus crispus) * UniProt: Taxonomy - Chondrus crispus * Food Component Database (FooDB): Irish moss (Chondrus crispus) *Centre for Agriculture and Biosciences International (CABI): Chondrus crispus (carrageen) Luokka:Punalevät Luokka:Ruoka-ainekset
Tuomas Toivonen

Tuomas Toivonen (s. 1975 Helsinki) on suomalainen muusikko ja arkkitehti. Muusikkona hän on ollut sekä Giant Robot -yhtyeessä että tehnyt sooloprojekteja. Vuonna 2005 hän perusti vaimonsa Nene Tsuboin kanssa helsinkiläisen arkkitehtitoimiston NOW. Hän on toimittanut Radio Helsingissä Unelmien Helsinki -ohjelmaa ja oli yksi Yle Teemalla esitetyn Suojele minua! -ohjelmasarjan juontajista. Toivonen ja Tsuboi ovat suunnitelleet Helsingin Merihakaan Kulttuurisauna-nimisen yleisen saunan, joka aukesi yleisölle toukokuussa 2013. ==Soolotuotanto== === Albumit === * New Album (2006) * Urbanism in the House (2010) == Lähteet == ==Aiheesta muualla== * * * NOW for Architecture and Urbanism Oy:n kotisivut Luokka:Suomalaiset laulaja- lauluntekijät Luokka:Suomalaiset elektronisen musiikin artistit Luokka:Suomalaiset arkkitehdit Luokka:Suomalaiset radiotoimittajat Luokka:Vuonna 1975 syntyneet Luokka:Elävät henkilöt
Juulia Turkkila

Juulia Turkkila (s. 3. marraskuuta 1994 Helsinki) on suomalainen taitoluistelija. Hän edustaa Helsingin Luistelijoita. Turkkila kilpaili yksinluistelussa vuoteen 2016 asti ja sen jälkeen jäätanssissa Matthias Versluisin kanssa. ==Tausta== Turkkila aloitti taitoluistelun Helsingin Taitoluisteluklubissa vuonna 2001. ==Ura== Kaudella 2010–2011 Turkkila voitti junioreiden SM-kultaa. Aikuisten SM-tasolla Turkkila on saavuttanut hopeaa kausilla 2011–2012 ja 2012–2013, kultaa kaudella 2013–2014 ja pronssia kaudella 2015–2016. Pohjoismaiden mestaruuskilpailuissa hän luisteli pronssia vuonna 2011 ja kultaa vuonna 2012. Taitoluistelun EM-kilpailuissa 2011 Turkkila oli 15:s ja saman vuoden MM-kisoissa 20:s. Sheffieldin EM-kisoissa 2012 Turkkila oli 17:s. Saman vuoden Nizzan MM-kisoissa hän luisteli lyhytohjelmassa silloiset ennätyspisteensä (47,75) ja oli lopulta parhaana suomalaisena 18:s pistein 135,56. Vuoden 2013 EM-kilpailuissa Turkkila sijoittui 17:nneksi. Hän teki kilpailussa lyhytohjelman uudet ennätyspisteensä (51,47). Vuoden 2014 EM-kilpailuissa Turkkila oli 12:s luistellen yhteispisteiksi uuden ennätyksensä 140,31. Kausilla 2014–2015 ja 2015–2016 Turkkila kärsi loukkaantumisesta. Yksinluistelussa Turkkilan valmentajana toimi Tarja Sipilä ja koreografeina Shae Zukiwsky ja Maria McLean. Jäätanssissa Turkkila ja Matthias Versluis ovat nousseet Suomen parhaaksi pariksi. Vuonna 2019 he sijoittuivat Euroopan-mestaruuskilpailuissa 11:nneksi ja maailmanmestaruuskilpailuissa 16:nneksi. Vuonna 2021 he sijoittuivat MM- kilpailuissa 21:nneksi. Vuonna 2022 he joutuivat jäämään EM-kilpailuista pois, kun Turkkila sairasti joulukuussa lieväoireisen koronavirustaudin ja antoi vielä tammikuussa positiivisen testituloksen. Pekingin olympialaisissa Turkkila ja Versluis sijoittuivat 15:nneksi ja MM-kilpailuissa 12:nneksi. Vuoden 2023 EM-kilpailuissa Espoossa he voittivat pronssia. Suomen edellinen arvokisamitali lajissa oli vuodelta 1995. == Saavutukset == === Yksinluistelu === Kilpailu 2009–2010 2010–2011 2011–2012 2012–2013 2013–2014 2014–2015 2015–2016 MM-kilpailut 20. 18. 31. 29. EM-kilpailut 15. 17. 17. 12. Junioreiden MM-kilpailut 16. 19. PM-kilpailut 5. J 3. 1. 5. SM-kilpailut 4. J 1. J 2. 2. 1. 3. J=Junioreissa === Jäätanssi === Kilpailu 2016–2017 2017–2018 2018–2019 2019–2020 2020–2021 2021–2022 2022–2023 Olympialaiset MM-kilpailut 16. 21. EM-kilpailut 11. 3. PM-kilpailut SM-kilpailut 2. 2. 1. 1. == Lähteet == == Aiheesta muualla == Luokka:Suomalaiset taitoluistelijat Luokka:Jäätanssijat Luokka:Vuonna 1994 syntyneet Luokka:Elävät henkilöt
Angoulêmen sarjakuvafestivaalien parhaan albumin palkinto

Angoulêmen sarjakuvafestivaalien parhaan albumin palkinto () on vuosittain ranskalaisilla Angoulêmen sarjakuvafestivaaleilla jaettava palkinto. == Palkittuja teoksia == * 1976: Hugo Pratt: La ballade de la mer salée (suom. Corto Maltese Etelämerellä) * 1977: Hans G. Kresse: Punanahka: Ukkosen herrat. * 1978: José Antonio Muñoz ja Carlos Sampayo: Alack Sinner 1; Jacques Martin: Alix: Karthagon aave * 1981: Didier Comès: Silence * 1985: François Schuiten ja Benoît Peeters: Kuumetta Urbicandessa * 1987: Hugo Pratt ja Milo Manara: Intiaanikesä * 1988: Art Spiegelman: Maus: Selviytyjän tarina * 1989: Alan Moore ja Dave Gibbons: Vartijat * 1990: David Lloyd ja Alan Moore: V niin kuin verikosto * 1992: Bill Watterson: Lassi ja Leevi * 1993: Edith ja Yann: Basil ja Victoria: Jack * 1996: Baru: Auringon valtatie * 1996: Jeff Smith: Luupäät * 1999: Dupuy ja Berberian: Jeanin elämää * 2002: Christophe Blain: Maalari ja merirosvo: Amerikkaan * 2004: Manu Larcenet: Pieniä voittoja * 2005: Marjane Satrapi: Luumukanaa * 2006: Gipi: Merkintöjä sotatarinaa varten * 2007: Shigeru Mizuki: Nonnonbā to ore * 2008: Shaun Tan: The Arrival * 2009: Winshluss: Pinocchio * 2010: Riad Sattouf: Pascal Brutal cube, Plus fort que les plus forts * 2011: Manuele Fior: Cinq mille kilomètres par seconde * 2012: Guy Delisle: Merkintöjä Jerusalemista * 2013: Christophe Blain: Quai d’Orsay, Chroniques diplomatiques, Tome 2 (suom. Ulkoministeriö: Diplomaattisia merkintöjä. Toinen osa.) * 2014: Alfred: Come prima * 2015: Riad Sattouf: Tulevaisuuden arabi 1. Lapsuus Lähi-idässä (1978–1984) * 2016: Richard McGuire: Here * 2017: Philippe de Pierpont: Paysage après la bataille * 2018: Jérémie Moreau: La saga de Grimr * 2019: Emil Ferris: My Favorite Thing Is Monsters * 2020: Florent Grouazel ja Younn Locard: Révolution, tome 1 : Liberté * 2021: David L. Carlson ja Landis Blair: The Hunting Accident: A True Story of Crime and Poetry * 2022: Marcello Quintanilha: Écoute, jolie Márcia * 2023: Martin Panchaud: La Couleur des choses == Lähteet == * Luokka:Sarjakuvapalkinnot
Chart Busters!

Chart Busters! (levyetiketin mukaan Chartbusters) on kokoelma-albumi yhdysvaltalaisen soul- ja rhythm and blues -yhtye The Impressionsin tuotannosta vuosilta 1962–1967. Levyn on julkaissut Pickwick International, jonka toimipaikka on ollut New Yorkin Woodburyssä. == Kappaleet == ;A-puoli # # # # # ;B-puoli # * # # # Kappaleiden tekijä on Curtis Mayfield, paitsi kappaleen "I Need Your Love" osalta R. Brooks. Kappaletta "Meeting Over Yonder" on käsitelty elektronisesti stereofonista äänentoistoa varten. == Lähteet == * The Impressions LP Chart Busters! (Pickwick International SPC-3502) Luokka:Vuoden 1974 kokoelma-albumit Luokka:Yhdysvaltalaiset soulalbumit
Torsten Steinby

Bror Torsten Steinby (vuoteen 1928 Rosbäck; 25. elokuuta 1908 Helsinki – 16. lokakuuta 1995 Helsinki) oli suomalainen toimittaja, tietokirjailija ja historioitsija. Mitä Missä Milloin: Kansalaisen vuosikirja 1997, s. 131. Helsinki: Otava, 1996. Steinby toimi vuodesta 1960 vuoteen 1974, jolloin jäi eläkkeelle, Hufvudstadsbladetin päätoimittajana, mitä ennen hän työskenteli yhteensä yli kymmenen vuoden ajan lehden toimituspäällikkönä ja päätoimittajan sijaisena. Ennen toimittajanuraansa hän työskenteli helsinkiläisen Läroverket för gossar och flickor -koulun lehtorina ja rehtorina. Steinby oli koulutukseltaan filosofian tohtori, joksi hän valmistui vuonna 1956 Helsingin yliopistosta. Hänen väitöskirjansa oli nimeltään Romersk publicistik: Skriftlig nyhetstjänst och opinion under Ciceros tid. Hän oli muutenkin erityisen kiinnostunut Roomasta ja sen historiasta. Hän kirjoitti Rooma- aiheisia kirjoja, muun muassa teokset Romerska år och minnen: En bok om Finland i Rom (1945) ja Rooman päiviä ja öitä (1953), ja oli pitkään mukana Suomen Rooman-instituutin (Institutum Romanum Finlandiae) toiminnassa. Hän toimi vuosina 1953–1955 instituutin ensimmäisenä johtajana Roomassa, vuosina 1964–1975 instituuttia ylläpitävän Suomen Rooman-instituutin säätiön hallituksen puheenjohtajana ja vuosina 1983–1984 säätiön valtuuskunnan puheenjohtajana. Steinbyn kirjalliseen tuotantoon lukeutuvat myös muun muassa teos Finlands tidningspress: En historik översikt (1963), joka oli Helsingin Sanomien mukaan ensimmäinen kattava katsaus Suomen sanomalehdistön historiaan, Amos Andersonin kaksiosainen elämäkerta, teokset Amos Anderson (1979) ja Amos Anderson: Press och kultur (1982), sekä Johan Jakob Nervanderin elämäkerta vuodelta 1991. Tehtävien Suomen Rooman-instituutissa lisäksi Steinbyn luottamustehtäviin kuuluivat muun muassa Finlands svenska publicistförbundin, STT:n ja Svenska litteratursällskapet i Finlandin hallitusten puheenjohtajuudet. Steinby sai vuonna 1974 professorin arvonimen ja palkittiin muun muassa Sanomalehtien Liiton myöntämällä Sanomalehdistön kunniamitalilla, jonka hän sai vuonna 1975 kautta aikain toisena henkilönä, ja Ruotsin akatemian Suomi-palkinnolla. Steinby oli vuodesta 1936 naimisissa kirjailija Gunnel Steinbyn (1909–1982) kanssa. Myös heidän tyttärensä, vuonna 1941 syntynyt Ann-Gerd Steinby, on kirjailija. Torsten Steinby kuoli 87-vuotiaana lokakuussa 1995 pitkän sairauden jälkeen. == Lähteet == Luokka:Hufvudstadsbladet Luokka:Suomalaiset antiikintutkijat Luokka:Suomalaiset historioitsijat Luokka:Suomalaiset professorin arvonimen saaneet Luokka:Suomalaiset päätoimittajat Luokka:Suomalaiset tietokirjailijat Luokka:Suomenruotsalaiset kirjailijat Luokka:Vuonna 1908 syntyneet Luokka:Vuonna 1995 kuolleet
Ocean Rain

Ocean Rain on brittiläisen Echo & the Bunnymen -yhtyeen studioalbumi vuodelta 1984. Levyn on kustantanut WEA Records Korova-levymerkillä. Se on äänitetty Pariisissa Studio Des Damesissa ja Liverpoolissa Amazon-studioilla. Äänittäjinä ovat toimineet Henri Lonstan ja Gil Norton. Norton on myös miksannut albumin yhtyeen kanssa. Äänittäjän apuna on ollut Jean-Yves. Tuotannosta ovat vastanneet kaikki mukana olleet. Orkesterin sovitukset sekä piano- ja soolosello-osuudet ovat Adam Petersin tekemiä. Levykannen suunnittelija on Martyn Atkins ja valokuvat on ottanut Brian Griffin. Levypussissa on kuva kappaleiden äänitykseen osallistuneista klassisen musiikin soittajista. == Kappaleet == # # # # # # # # # # # # # # # # # Kaikki kappaleet ovat yhtyeen jäsenten Sergeant, McCulloch, Pattinson, de Freitas tekemiä. Julkaisija on Zoo Music / Warner Bros. Music Limited. == Kokoonpano == * Will Sergeant – kitara * Ian McCulloch – laulu, sanoitus * Les Pattinson – bassot * Pete de Freitas – rummut & rummut Muiden instrumenttien soittajiksi on merkitty The Bunnymen. == Lähteet == * Echo and The Bunnymen LP Ocean Rain (WEA Records, Korova Kode 8, 240 388-1, 1984) === Viitteet === Luokka:Vuoden 1984 albumit Luokka:Brittiläiset rockalbumit
Shotgun Wedding (Roy "C")

Shotgun Wedding on Roy "C":n novelty-tyyppinen single vuodelta 1965. Sen on julkaissut UK Records emoyhtiön ollessa Decca Record Co. Ltd. == Singlen kappaleet == # Shotgun Wedding (Hammond) XDR 52339 # I'm Gonna Make It (Hammond, Ericson) XDR 52340 Kappaleet ovat Hammond-tuotantoa (A Hammond Production) ja julkaisija on Sparta-Florida. == Lähteet == * Roy "C":n vinyylisingle Shotgun Wedding (UK Records UK 19, 1965) Luokka: Vuoden 1965 kappaleet
Ann-Gerd Steinby

Ann-Gerd Katarina Steinby (s. 8. maaliskuuta 1941 Helsinki) on suomalainen toimittaja ja kirjailija. Steinby työskenteli pitkään sanomalehti Hufvudstadsbladetin palveluksessa. Hän työskenteli vuosina 1971–1980 lehden toimittajana Helsingissä ja vuosina 1984–2004 Ahvenanmaalla. Hän muutti Ahvenanmaalle vuonna 1980 ja työskenteli vuosina 1981–1984 Ålandstidningenin toimituspäällikkönä ja virkaa tekevänä päätoimittajana. Hän on työskennellyt myös Ålands radion toimittajana. Steinby on jatkanut lehtikirjoittajana 2000-vuosikymmenen puolivälin jälkeenkin, muun muassa kolumnistina. Steinbyn esikoiskirja on vuonna 1988 ilmestynyt tietokirja Badort på modet : badliv i sekelskiftets Mariehamn. Häneltä on myöhemminkin julkaistu enimmäkseen tietokirjoja, kuten Kastelholman linnasta kertova Kastelholm, kungligt slot (1990), Ahvenanmaan sairaanhoidon historiikki Åländsk sjukvård i 350 år : Ålands centralsjukhus 50 år sekä kirjailija Anni Blomqvistista kertovat Anni Blomqvist : Stormskärs-Majas skapare (1993, Ann Christin Wallerin kanssa) ja Stormskärets Anni (2009). Hän asui 18 vuoden ajan Anni Blomqvistin kirjailija- asunnossa Simskälassa Ahvenanmaan saaristossa yhdessä miehensä Gösta Berglundin kanssa, joka kuoli vuonna 2008. Steinby on kirjoittanut myös kaunokirjallisuutta, historialliset romaanit Himlens vrede (1992) ja Korpens land (1994). Kaikkiaan häneltä on julkaistu yli 20 teosta. Steinbyn vanhemmat olivat Gunnel ja Torsten Steinby, jotka hekin olivat kirjailijoita. Ann-Gerd Steinby sai kolme lasta, kaikki poikia. Yksi pojista kuoli vuonna 2008. == Lähteet == == Aiheesta muualla == * Luokka:Suomalaiset toimittajat Luokka:Suomenruotsalaiset kirjailijat Luokka:Vuonna 1941 syntyneet Luokka:Elävät henkilöt
Boli

Boli voi viitata seuraaviin: *Boli, Punjabissa suosittu musiikkilaji *Boli, kullankeltainen kakkara, jollaisia syödään Etelä-Intiassa *Bolin piirikunta, Kiinassa Heilongjiangissa *Basile Boli (s. 1967), entinen ranskalainen jalkapalloilija *Yannick Boli, ranskalainen jalkapalloilija *Boli, paikka Norsunluurannikolla *Boli, Alex Rodriguezin antama nimitys steroidille, jota hän myönsi käyttäneensä *BOLI, Yhdysvalloissa käytetty lyhenne pankkien omistamasta henkivakuutusyhtiöstä *BOLI, järjestön Oregon Bureau of Labor and Industries lyhenne
Lee Westwood

Lee John Westwood (s. 24. huhtikuuta 1973) on englantilainen golfaaja. Vuonna 2010 hän nousi golfin maailmanlistan kärkeen syrjäyttäen Tiger Woodsin ykköspaikalta. Lee Westwood becomes world number one as Kaymer falters Hän on urallaan voittanut 21 kertaa European Tourilla ja kaksi kertaa PGA Tourilla. Major-kilpailussa hän ei ole voittoja ottanut, mutta on sijoittunut kahdesti toiseksi ja kolmesti kolmanneksi. Hän on edustanut Eurooppaa Ryder Cupissa 7 kertaa vuosina 1997–2010. ==Lähteet== Luokka:Englantilaiset golfaajat Luokka:Vuonna 1973 syntyneet Luokka:Elävät henkilöt
Boli (Norsunluurannikko)

Boli on kaupunki ja kunta Norsunluurannikolla. Sen aikavyöhyke on GMT -UTC+0. Siellä on 8 000 asukasta ja sen kautta kulkee rautatie Abidjanin satamasta Burkina Fasoon. Vuonna 2005 siellä puhkesi väkivaltaisuuksia. == Lähteet == Luokka:Norsunluurannikon kaupungit
Jordi Pujol

Jordi Pujol i Soley (s. 9. kesäkuuta 1930 Barcelona) on katalonialainen poliitikko. Hän oli Katalonian itsehallintoalueen aluejohtaja vuodesta 1980 vuoteen 2003 ja Convergència Democràtica de Catalunya -puolueen perustaja ja puheenjohtaja vuodesta 1974 vuoteen 2003. Pujol on lääketieteen tohtori. Jordi Pujolilta poistettiin kaikki arvonimet vuonna 2014, kun oli käynyt ilmi, että hän oli piilottanut omaisuuttaan verottajalta yli kolmenkymmenen vuoden ajan. Convergència i Unió -puolueen maksama eläke poistettiin. == Lähteet == == Aiheesta muualla == Luokka:Katalonian aluejohtajat Luokka:Espanjan puolueiden puheenjohtajat Luokka:Vuonna 1930 syntyneet Luokka:Elävät henkilöt
Breach (vuoden 2011 videopeli)

Breach on Atomic Gamesin kehittämä ensimmäisen persoonan ammuntapeli, joka julkaistiin Xbox 360:lle ja Microsoft Windowsille tammikuussa .Breach Review Xbox live 27.1.2011 Pelissä voi käyttää suojia hyväksi ja ampua sokkotulta. Destruction 3.0 -fysiikkamoottori mahdollistaa pelimaailman rakennusten romahduttamisen.Review: Breach Escapist Magazine == Vastaanotto == Peli on saanut Escapist-lehden arvostelussa 2/5 tähteä. == Lähteet == == Aiheesta muualla == * *Viralliset kotisivut Luokka:Ensimmäisen persoonan ammuntapelit Luokka:Vuoden 2011 videopelit Luokka:Xbox 360 -pelit Luokka:Windows-pelit
Pétur Guðmundsson

Pétur Karl Guðmundsson (s. 30. lokakuuta 1958 Reykjavik) on islantilainen kilpauransa päättänyt koripalloilija. Hän on maan ainoa NBA:ssa pelannut pelaaja. == Ura == Pétur varattiin 61. pelaajana vuoden 1981 varaustilaisuudessa ja kauden 1981–1982 hän edusti NBA-seura Portland Trail Blazersia. Elokuussa 1983 seura myi hänen pelioikeutensa Detroit Pistonsille, joka kuitenkin luopui Péturista kaksi kuukautta myöhemmin. Seuraavan kerran Pétur pelasi NBA:ssa kaudella 1985–1986 Los Angeles Lakersin paidassa. Kausi oli tilastollisesti hänen parhaansa NBA:ssa, sillä hän teki 7,3 pistettä ottelua kohden. Helmikuussa 1987 Péturin oikeudet myytiin San Antonio Spursille. Kaudet 1987–1989 hän edusti San Antoniota, mutta maaliskuussa 1989 seura luopui hänestä. == Lähteet == == Aiheesta muualla == *NBA:n pelaajaprofiili *Basketball-Reference Luokka:Islantilaiset koripalloilijat Luokka:Vuonna 1958 syntyneet Luokka:Elävät henkilöt
John Kelly (amiraali)

John Kelly (1871–1936), amiraali, brittiläinen Kuninkaallisen laivaston upseeri, jonka maine perustuu lähinnä hänen ensimmäisen maailmansodan aikaiseen toimintaansa ja toimintaan Invergordonin kapinan yhteydessä 1931. Hän liittyi laivastoon 1884. Sodan puhjetessa hän oli HMS Dublinin kapteeni. Hänet ylennettiin amiraaliksi 1930 ja laivaston amiraaliksi 1936.Liddell Hart Centre for Military Archives ==Lähteet== Luokka:Brittiläiset amiraalit Luokka:Vuonna 1871 syntyneet Luokka:Vuonna 1936 kuolleet
Pirrenkolibri

Pirrenkolibri (Goethalsia bella) on neotrooppisella alueella elävä kiitäjälintu. Se on sukunsa ainoa laji. Sen esiintymisalue käsittää Panaman itäosan ja Kolumbian luoteiskolkan. Edward William Nelson kuvaili lajin holotyypin Panaman Canasta vuonna 1912.The Internet Bird Collection == Lähteet == Luokka:Kolibrit
Sinilakkikolibri

Sinilakkikolibri (Goldmania violiceps) on neotrooppisen alueen vuoristoissa elävä kiitäjälintu. Se on sukunsa ainoa laji. Sen esiintymisalue ulottuu Panaman keskiosista Kolumbian luoteiskolkkaan. Edward William Nelson kuvaili lajin holotyypin Panaman Cerro Azulilta vuonna 1911.The Internet Bird Collection == Lähteet == Luokka:Kolibrit
Kobolttikolibri

Kobolttikolibri (Damophila julie) on neotrooppisella alueella elävä kiitäjälintu. Se on sukunsa ainoa laji. Sen esiintymisalue ulottuu Panaman keskiosista Kolumbiaan, läntiseen Ecuadoriin ja luoteiseen Peruun. Lajista tunnetaan kolme alalajia. Jules Bourcier kuvaili lajin holotyypin Kolumbian Tunjasta vuonna 1842.The Internet Bird Collection == Lähteet == Luokka:Kolibrit
Bolin piirikunta

Bolin piirikunta sijaitsee Heilongjiangin maakunnassa, Kiinassa. Hallinnollisesti se kuuluu prefektuuritasoiseen Qitaihen kaupunkiin. Piirikunnan väkiluku oli vuonna 1999 yhteensä noin 371 933.China County & City Population 1999, Harvard China Historical GIS National Population Statistics Materials by County and City - 1999 Period. Viitattu 30.1.2011. . ==Lähteet== Luokka:Heilongjiang Luokka:Kiinan piirikuntatason alueet
Kultapyrstökolibri

Kultapyrstökolibri (Chrysuronia oenone) on eteläamerikkalainen kolibri. Se on sukunsa ainoa laji. Sen esiintymisalue käsittää Itä-Kolumbian, Pohjois- ja Itä-Venezuelan, Itä-Ecuadorin, Perun, läntisimmän Brasilian ja Bolivian pohjoisosan. Lajista tunnetaan kolme alalajia. René Primevère Lesson kuvaili lajin holotyypin todennäköisesti Luoteis-Venezuelasta vuonna 1832.The Internet Bird Collection == Lähteet == Luokka:Kolibrit
Niobiumkarbidi

Niobiumkarbidi (NbC) on epäorgaaninen yhdiste ja niobiumin karbidi. Yhdiste on kovaa, minkä vuoksi sitä käytetään työkalujen terissä. ==Rakenne ja ominaisuudet== Niobiumin ja hiilen muodostamalla yhdisteellä on kaksi kiinteää faasia: diniobiumkarbidi ja niobiumkarbidi, joita voidaan kuvata kaavoilla Nb2C ja NbC. Näistä diniobiumkarbidi on alkeiskopiltaan heksagonaalinen ja niobiumkarbidi pintakeskeinen kuutiollinen. Niobiumkarbidin rakenne vaihtelee epästoikiometrisestä yhdisteestä, jota voidaan kuvata kaavalla NbC0,7, lähes stoikiometriseen. Ainoastaan niobiumkarbidilla on teollista käyttöä. Niobiumkarbidin väri riippuu yhdisteen hiilipitoisuudesta. Lähes stoikiometrisissä suhteissa hiiltä ja niobiumia sisältävä niobiumkarbidi on laventelinsinistä ja pienemmillä hiilipitoisuuksilla harmaata.Joachim Eckert: "Niobium and Niobium Compounds", teoksessa Ullmann's Encyclopedia of Industrial Chemistry, John Wiley & Sons, New York, 2002. Niobiumkarbidi on kovaa ja kemiallisesti passiivista. Se ei liukene veteen eikä edes kuningasveteen. Ainoastaan väkevän typpihapon ja vetyfluoridin seos liuottaa yhdistettä. Niobiumkarbidi hapettuu happiatmosfäärissä kuumennettaessa yli 1 100 °C:n lämpötilassa. Ammoniakin ja typen kanssa kuumennettaessa muodostuu niobiumnitridiä. ==Valmistus== Niobiumkarbidia voidaan valmistaa kuumentamalla niobium- ja hiilijauheiden seosta. Teollisesti sitä tuotetaan kuitenkin kuumentamalla hiiltä ja niobiumpentoksidia. Reaktio käynnistyy 675 °C, mutta täydellisen reaktion varmistamiseksi joudutaan käyttämään korkeampia 1 800-2 000 °C:n lämpötiloja. :Nb2O5 \+ 7 C → 2 NbC + 5 CO Niobiumkarbidia valmistetaan myös kemiallisella kaasufaasipinnoitusmenetelmällä. Tällöin käytetään metaania ja niobiummetallia tai niobiumpentakloridia, vetyä ja hiilivetyjä tai hiilitetrakloridia. Jälkimmäisellä tavalla voidaan käyttää alempaa lämpötilaa ja laajempia painealueita. :Nb + CH4 → NbC + 2 H2 :2 NbCl5 \+ 2 CCl4 \+ 9 H2 → 2 NbC + 18 HCl ==Käyttö== Niobiumkarbidia käytetään työkalujen terissä kovuutta lisäävänä materiaalina. Sitä käytetään usein muiden karbidien, kuten tantaalikarbidin, volframikarbidin ja titaanikarbidin kanssa. Tällöin näiden voidaan katsoa muodostavan kiinteän liuoksen. Yhdistettä käytetään myös niobiummetallin pinnoitteena, suprajohdesovelluksissa ja valmistettaessa niobiummetallia kuumentamalla niobiumkarbidin ja niobiumpentoksidin seosta. :5 NbC + Nb2O5 → 7 Nb + 5 CO ==Lähteet== Luokka:Karbidit Luokka:Niobiumyhdisteet
Korson helluntaiseurakunta

Korson Helluntaiseurakunta on helluntaiseurakunta, jonka toimipiste sijaitsee Vantaan Korson suuralueen Metsolassa. Seurakunnan toimintamuotoina ovat seurakunnan jumalanpalvelusten ja rukouskokousten lisäksi lapsi- ja nuorisotyö, liikunta, ruoka-apu ja Israel-piiri. Seurakunnassa oli 580 jäsentä vuonna 2024. . ==Historiaa== Seurakunta on saanut alkunsa 3. maaliskuuta 1946, kun sitä olivat perustamassa Sulo Metsämuuronen, Johannes Kandolin, Edvard Rautiainen, Yrjö Siren ja Frans Forsström. Alussa jäseniä oli 16 ja he kokoontuivat jäsenten kodissa, kunnes vuonna 1952 seurakunta sai omat tilat Myyrätie 6:ssa, jossa seurakunta nykyisinkin sijaitsee. Uskovien määrä lisääntyi ja toiminta ulottui myös Hiekkaharjuun ja Tikkurilaan, jonne muodostettiin oma rukouspiiri. Vuonna 1967 perustettiin Tikkurilan Rukoushuoneyhdistys Elim ry. Noin puolet Korson helluntaiseurakunnan jäsenistä liittyi Tikkurilaan perustettuun helluntaiseurakuntaan. Korson seurakunnan tilojen käydessä pieneksi, alettiin pitää tilaisuuksia Leppäkorven koululla. Tontti Myyrätie 8:sta hankittiin ja vuonna 1984 valmistui uusi rukoushuone. == Katso myös == * Uskonto Vantaalla * Helluntaiherätys Suomessa * Vantaan Minttukirkko * Korson seurakunta == Lähteet == == Aiheesta muualla == * Korson Helluntaiseurakunta Luokka:Vantaan seurakunnat Korson helluntaiseurakunta Luokka:Suomen helluntaiseurakunnat
Pohl

Pohl on muun muassa seuraavien henkilöiden sukunimi: * Frederik Pohl (1919–2013), yhdysvaltalainen tieteiskirjailija * Hans-Peter Pohl (s. 1965), saksalainen yhdistetyn hiihtäjä, olympiavoittaja ja maailmanmestari. * Leonhard Pohl (1929–2014), saksalainen yleisurheilija * Oswald Pohl (1892–1951), saksalainen SS-kenraali * Petr Pohl (s. 1986), tšekkiläinen jääkiekkoilija * Sabine Bergmann-Pohl (s. 1946), saksalainen poliitikko
Aalesund-luokka

Aalesund-luokka piti olla Norjan laivaston kahden hävittäjän muodostama alusluokka, jonka valmistus aloitettiin huhtikuussa 1939. Alukset olivat Norjan laivaston ensimmäisiä todellisia hävittäjiä, vaikka ne olivatkin heikosti aseistettuja verrattaessa Saksan ja Britannian kuninkaallisen laivaston vastaaviin aluksiin. Alusten aseistukseksi oli suunniteltu todennäköisesti Boforsin 120 millimetrin tykit eli vastaavat kuin miinalaiva KNM Olav Tryggvasoniin asennetut. Torpedoaseistus koostui ainoastaan kahdesta kaksiputkisesta 553 millimetrin torpedoputkesta, vaikka Norjan rikkonainen rannikko olikin otollista torpedoaseen käyttämiseen.Whitley, M.J. s.216 == Alukset == Alukset olivat edelleen telakalla rakenteillä Saksan hyökätessä maahan huhtikuussa 1940. Saksalaiset suunnittelivat alusten pääaseiden vaihtamista kolmeen 100 millimetrin tykkiin ja täydentävänsä ilmatorjunta- aseistusta kahdella 37 millimetrin ja kuudella 20 millimetrin tykillä. ZN4:ksi ja ZN5:ksi nimetyt alukset nimettiin pienen kokonsa ja heikon aseistuksensa vuoksi vuonna 1941 TA7:ksi ja TA8:ksi. TA7 laskettiin vesille 1941 ja TA8 kesäkuussa 1943. Sabotaasi upotti 26. huhtikuuta 1944 TA7:n Hortenissa, kun pommi räjähti turbiinihuoneessa vain tunteja ennen aluksen hinaamista Saksaan. Saksan laivasto ei saanut aluksia valmiiksi, vaikka kumpikin saatiin lasketuksi vesille. Sodan päätyttyä alukset löydettiin, minkä jälkeen ne palautettiin Norjalle. Toinen aluksista nimettiin KNM Aalesundiksi, mutta sitä ei koskaan otettu palvelukseen. Edelleen keskeneräinen alus myytiin 1956 romutettavaksi Høvding Skibsopphugningille.Whitley, M. J. s. 76 Aalesund- luokan hävittäjät Nimi Telakka Kölinlasku Vesille Valmis Kohtalo Alus 1 laivaston telakka, Horten huhtikuu 1939 29. toukokuuta 1941 vallattu huhtikuussa 1940 Saksan laivaston ZN4 ja myöhemmin TA7 Alus 2 laivaston telakka, Horten huhtikuu 1939 30. kesäkuuta 1943 vallattu huhtikuussa 1940 Saksan laivaston ZN5 ja myöhemmin TA8 ==Lähteet== * * === Viitteet === Luokka:Norjan laivaston hävittäjät Luokka:Hävittäjäluokat
Anders Planman

Anders Planman (1724 Hattula – 25. huhtikuuta 1804 Paimio) oli suomalainen professori ja tähtitieteilijä. Hän toimi Helsingin yliopiston edeltäjän Turun Akatemian rehtorina vuosina 1771 ja 1772. Planmanin vanhemmat olivat luutnantti Peter Planman ja Ingrid Leufstadius. Hän valmistui maisteriksi Turussa vuonna 1754 ja tuli vuonna 1758 Uppsalan yliopiston tähtitieteen dosentiksi. Turkuun hänet nimitettiin fysiikan professoriksi vuonna 1763, mistä virasta hän erosi vasta 1801. Vuosina 1761 ja 1767 hän oli Ruotsin tiedeakatemian toimeksiannosta Kajaanissa tutkimassa Venuksen kulkua auringon yli. Hän teki tarkkoja havaintoja auringon parallaksin määrittämiseksi ja laski useiden suomalaisten paikkakuntien leveys- ja pituuspiirin. Planman julkaisi tutkimuksiaan useissa julkaisuissa. Hän esitti tutkimuksessaan vuonna 1753, että ihmisen on mahdollista nousta ilmaan ohjattavan koneen avulla. Planmanin puoliso vuodesta 1776 oli Abraham Achreniuksen tytär Fredrika Achrenius (k. 1798). Tähtitieteilijä Yrjö Väisälän vuonna 1940 löytämä pikkuplaneetta 2639 Planman on nimetty Anders Planmanin mukaan. ==Lähteet== Luokka:Turun akatemian professorit Luokka:Suomalaiset professorit Luokka:Turun akatemian rehtorit Luokka:Suomalaiset tähtitieteilijät Luokka:Vuonna 1724 syntyneet Luokka:Vuonna 1804 kuolleet
Köyhäintalo

Köyhäintalo oli Suomessa 1800-luvun lopulta lähtien yleistynyt laitos. Köyhäintaloihin sijoitettiin huollettaviksi kaikki köyhäinhoidon elätit vammaisista aviottomiin äiteihin. Nämä talot olivat oman aikansa vastaus sosiaalihuollon ongelmiin: tavoitteena oli esimerkiksi ehkäistä kerjuuta ja kasvattaa “työnvieroksujista” kunnon kansalaisia.http://www.uta.fi/ajankohtaista/vaitokset/arkisto/tiedote.html?id=68382 ==Köyhäintaloon tai ruotuun== Ennen pitäjät rakensivat köyhäintaloja köyhimpiä, esimerkiksi iäkkäitä palvelijoita ja asunnottomia vanhuksia varten. Vuonna 1698 synodaalikokouksessa päätettiin, että niissä pitäjissä, joihin ei rakennettu köyhäintaloja, pitäjänkokouksen on jaettava talot ruotuihin. Ruodun tulee ottaa huoltaakseen yksi henkilö, joka ei kykene huolehtimaan itsestään, esimerkiksi köyhä vanhus tai orpo lapsi. "Pysyvästi köyhät olivat ruotuvaivaisia ja tilapäisen avun tarpeessa olevat kirkonvaivaisia, joita avustettiin kirkon köyhäinkassasta."Köyhäinhoidosta hyvinvointiyhteiskuntaan, Espoon perinneyhdistys Aurora, Pirkko Kivimäki, luettu 30.1.2011 ==Huutolaiset== 1800-luvun lopulla ja 1900-luvun alussa huollettavia lapsia huutokaupattiin siten, että viranomaiset antoivat nämä huutolaiset niille huollettaviksi, jotka suostuivat heidät halvimmalla hoitamaan. Huutolaisten kohtelu oli joissain taloissa hyvää, toisissa huonoa, ja heillä saatettiin teettää enemmän töitä kuin talon omilla lapsilla. ==Katso myös== *Vaivaistupa ==Lähteet== ==Aiheesta muualla== * Äiti, emäntä, virkanainen, vartija. Köyhäintalojen johtajattaret ja yhteiskunnallinen äitiys 1880–1918 (väitös) Luokka:Suomen asutus- ja yhteiskuntahistoria
Winbrick

Winbrick on peli Windows-tietokoneille. Se on versio Breakout-kolikkopelistä. Peli on shareware, eli käyttäjä saa kokeiluversioksi viisi tasoa, lisätasot vaativat rekisteröitymisen. == Winbrick96 == Ensimmäisessä versiossa on muutamia ominaisuuksia, kuten yksinpeli, kaksinpeli ja tietokonetta vastaan. == Winbrick2000 == Winbrick2000:ssa on enemmän ominaisuuksia, kuten kauppa sekä verkkopeli (mukaan lukien juttelutoiminto). Siinä on myös enemmän tasoja. == 3DWinbrick2001 == Uusin versio pelistä on 3DWinbrick2001. Se sisältää 3D-grafiikan sekä enemmän tasoja. Luokka:Windows-pelit
Pony Pony Run Run

pienoiskuva|Ranskalainen yhtye Pony Pony Run Run, konsertin jälkeen Arlesissa vuonna 2009. Pony Pony Run Run on Angersista kotoisin oleva ranskalainen power pop-yhtye, joka perustettiin Nantesissa vuonna 2003. Yhtyeen kokoonpano on kolme jäsentä, joiden nimet ovat yksinkertaisesti "G" (kitara/laulu), "A" (basso) ja "T" (koskettimet). Kaksi alkuperäistä ryhmän jäsentä "S" (kitara/taustalaulu) ja "F" (rummut), jättivät yhtyeen vuonna 2008 ja 2009. Ryhmä on julkaissut tähän mennessä kaksi studioalbumia sekä kaksi singleä. Debyyttialbumi You Need Pony Pony Run Run julkaistiin 8. kesäkuuta 2009. Ensimmäinen kappale, joka kuuluu albumiin Hey You, julkaistiin saman vuoden syyskuussa. Seuraava single Walking on a Line julkaistiin 2010. Toinen albumi, Pony Pony Run Run julkaistiin 2012. == Diskografia == === Albumit === * You Need Pony Pony Run Run (2009) * Pony Pony Run Run (2012) * Voyage Voyage (2016) === Singlet === * "Hey You" (2009) * "Walking on a Line" (2010) Luokka:Ranskalaiset popyhtyeet
Cesena FC

Associazione Calcio Cesena on italialainen jalkapalloseura Cesenan kaupungista Emilia-Romagnassa. Seura perustettiin vuonna 1940 ja se nousi ensimmäisen kerran Serie A:han vuonna 1974. Seuran värit ovat valkoinen ja musta. Vuonna 2018 seura perustettiin uudelleen nimellä Cesena FC. Kaudella 2024–2025 seura pelaa Serie B:ssä. == Aiheesta muualla == * Virallinen sivusto Cesena Luokka:Cesena
Mikkelin työväentalo

Mikkelin työväentalo on Mikkelin Naisvuorella (Mikonkatu 23, Mikkeli) sijaitseva asemakaavalla suojeltu rakennus, joka on alkujaan rakennettu yksityisasunnoksi. Myöhemmin Mikkelin työväenyhdistys osti rakennuksen, josta tuli Mikkelin työväentalo. Työväenyhdistyksen rakentama laajennusosa, joka käsittää muun muassa salin ja näyttämön, valmistui vuonna 1911. Mikkelin työväentalolla on merkittävä historia myös Mikkelin kulttuurielämässä. Talon omisti pitkään Mikkelin Työväentalo Oy, ja vuosina 2007–2016 SPL-Service Oy hallinnoi toimintaa nimellä Naisvuoritalo. Nykyään talon omistaa ravintolayrittäjä Aki Hänninen, ja toimintaa harjoitetaan nimellä Kulttuuritalo Tempo. == Lähteet == * === Viitteet === == Aiheesta muualla == * Luokka:Mikkelin rakennukset ja rakennelmat Luokka:Työväentalot Luokka:Maunuksela